Številka: 478-24/2025/14 (164-02)

Datum: 12. 3. 2025

Republika Slovenija, Ministrstvo za notranje zadeve, Ljubljana, Štefanova ulica 2 (v nadaljevanju: MNZ) v skladu z 68. in 69. členom ter ob smiselni uporabi 52. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR– v nadaljevanju: ZSPDSLS-1) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18)

**OBJAVLJA NAMERO**

**za sklenitev neposredne pogodbe za oddajo poslovnih prostorov v stavbi Policijske postaje Kranjska Gora na naslovu Borovška cesta 100A, 4280 Kranjska Gora, stavba 2169-92, vključno s parkirnim mestom na parceli 2169 507/7 v brezplačno uporabo.**

1. **Osnovni podatki:**

Postopek oddaje poslovnih prostorov in parkirnega mesta se vodi na podlagi 52., 68. in 69. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR) in 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18).

Lastnik poslovnih prostorov v stavbi 2169-92 in parceli 2169 507/7 je Republika Slovenija, upravljavec Ministrstvo za notranje zadeve.

1. **Predmet oddaje v brezplačno uporabo:**

Neopremljen prostor v izmeri 25 m2 in neopremljen prostor v izmeri 24 m2 z lastnim vhodom v objekt Policijske postaje Kranjska Gora na naslovu Borovška cesta 100A, 4280 Kranjska Gora, v stavbi št. 92, ki leži na parceli 2169 514/2 in enega parkirnega mesta pod nadstreškom na parceli 2169 507/7.

Upoštevajoč določbo 69. člena ZSPDSLS-1 se poslovni prostor oddaja v brezplačno uporabo za določen čas, za obdobje 20 (dvajset) let. Pogodba lahko preneha kadarkoli po sporazumu pogodbenih strank oz. z odpovedjo. Odpovedni rok je 30 dni.

1. **Ponudbena cena:**

Poslovni prostori in parkirno mesto se oddajajo v brezplačno uporabo nevladnim organizacijam, ki jim je podeljen status delovanja v javnem interesu in delujejo na področju varstva pred naravnim in drugimi nesrečami.

Uporabnik je dolžan plačevati obratovalne stroške kot so: elektrika, ogrevanje, nadomestilo za uporabo stavbnega zemljišča, zavarovanje in morebitne druge stroške, ki bodo nastali pri uporabi, v sorazmernem deležu in sicer 5,767% delež glede na celotno stavbo.

V kolikor bo v roku prispelo več ponudb, bo MNZ izvedel dodatna pogajanja o drugih pogojih pravnega posla.

1. **Rok za prejem ponudbe:**

Ponudnik mora ponudbo poslati **najkasneje do 2. 4. 2025** na naslov: Ministrstvo za notranje zadeve, Štefanova ulica 2, 1501 Ljubljana.

1. **Oblika in pogoji za oddajo ponudbe:**

Ponudniki ponudbi priložijo:

1. Izpolnjen in lastnoročno podpisan Obrazec št. 1 in Obrazec št. 2, ki sta priloga te objave.
2. Kopijo osebnega dokumenta (osebna izkaznica ali potni list: velja za fizične osebe in s.p.).
3. Dokazilo o izpolnjevanju pogojev iz 68. člena ZSPDSLS-1.

Ponudniki pošljejo svojo ponudbo v zaprti kuverti, na kateri mora biti poleg naziva in naslova MNZ navedeno tudi:

Na sprednji strani kuverte:

Predmet: "PONUDBA ZA BREZPLAČNO UPORABO POSLOVNIH PROSTOROV IN PARKIRNEGA MESTA, KRANJSKA GORA«

Številka zadeve: 478-24/2025

Oznaka: "NE ODPIRAJ – PONUDBA!"

Na zadnji strani kuverte: mora biti navedeno ime in priimek /naziv in naslov ponudnika.

**6. Datum, časi in kraj odpiranja ponudb:**

Javno odpiranje ponudb bo v ponedeljek, 4. 4. 2025 ob 9.00 uri na naslovu Štefanova ulica 2, 1501 Ljubljana.

Ponudniki bodo o izidu odpiranja ponudb obveščeni najkasneje 14 (štirinajst) dni po zaključenem zbiranju ponudb.

MNZ bo upošteval le ponudbe, ki bodo izpolnjevale vse zahtevane pogoje. V nasprotnem primeru bo ponudba izločena.

1. **Sklenitev pogodbe:**

Pogodba o brezplačni uporabi bo sklenjena z izbranim ponudnikom (v nadaljevanju: uporabnik).

Uporabnik je dolžan pogodbo o brezplačni uporabi skleniti v roku 15 (petnajst) dni od poziva MNZ.

Vse morebitne stroške v zvezi s sklenitvijo pogodbe plača uporabnik.

Pogodba o brezplačni uporabi se bo sklenila na način »videno-uporabljeno«, zato morebitne reklamacije po sklenitvi pogodbe ne bodo upoštevane.

MNZ si pridružuje pravico, da lahko do sklenitve pravnega posla brez odškodninske odgovornosti odstopi od pogajanj in ustavi postopek oddaje poslovnih prostorov in parkirnega mesta v brezplačno uporabo.

1. **Dodatne informacije in ogled predmeta uporabe:**

Vesna Bučinel, PU Kranj, tel.št. (04) 233 63 31, el. naslov: vesna.bucine@policija.si ali Bojan Eljon, PU Kranj, tel. št. (04) 233 63 01, el. naslov: bojan.eljon@policija.si

Podrobnejše informacije v zvezi z izvedbo postopka oddaje v brezplačno uporabo dobite pri Maruški Zvonar, tel. št. (01) 428 44 59, el. naslov maruska.zvonar@gov.si.

Po pooblastilu

Matjaž Hudournik

vodja Sektorja za upravljanje z materialnimi sredstvi sekretar